Ministru kabineta

2014.gada \_\_.\_\_\_\_\_\_\_\_\_\_\_

rīkojums Nr.\_\_\_\_

**KULTŪRPOLITIKAS PAMATNOSTĀDNES 2014.–2020. GADAM**

**„RADOŠĀ LATVIJA”**

**(kopsavilkums)**

Rīga, 2014

Kultūrpolitikas pamatnostādnes 2014. – 2020. gadam „Radošā Latvija” (turpmāk – pamatnostādnes) ir vidēja termiņa politikas plānošanas dokuments, kas nosaka valsts kultūrpolitikas mērķus un prioritātes laika periodam līdz 2020. gadam un sekmē valsts ilgtermiņa un vidēja termiņa politikas plānošanas dokumentos izvirzīto mērķu sasniegšanu. Ekonomikas krīze ir ieviesusi izmaiņas līdzšinējā plānošanas procesā un devusi jaunu, pieredzē balstītu izpratni par valsts izaugsmes virzītājspēkiem un avotiem. Jauna kultūrpolitikas dokumenta izstrādes nepieciešamību nosaka arī vienotas integrētas pieejas ieviešana valsts un Eiropas Savienības politikas un budžeta plānošanā.

Kultūrpolitikas pamatnostādņu izstrādes mērķis ir apliecināt kultūras vērtību un definēt rīcības virzienus kultūras daudzveidīgai un ilgtspējīgai attīstībai, kas, veicinot valsts izaugsmi un konkurētspēju, veido augstāku dzīves kvalitāti ikvienam, saglabājot un attīstot Latvijas kultūras kapitālu un iedzīvotāju radošumu.

Pamatnostādņu „Radošā Latvija” plānošanas periods sākas 2014.gadā, kad Rīga ir Eiropas kultūras galvaspilsēta, un turpinās 2015.gadā, kad Latvija būs prezidējošā valsts Eiropas Savienībā. Abas starptautiskās aktivitātes ir unikāla iespēja pievērst Eiropas un pasaules uzmanību, kas būtu efektīvi jāizmanto valsts atpazīstamības, tostarp Latvijas kultūras un radošo industriju konkurētspējas veicināšanai. Savukārt 2018.gadā Latvijas Republika svin savu simtgadi, kas, veicinot plašas sabiedrības interesi un līdzdalību, ir nozīmīgs stimuls apzināt un aktualizēt nācijas mantotās un jaunradītās kultūras vērtības, kā arī apliecināt kultūras lomu nacionālās identitātes un lepnuma par piederību Latvijai stiprināšanā.

Pamatnostādnes izstrādājusi Kultūras ministrijas izveidota darba grupa. Metodoloģiski to saturs ir veidots, izmantojot gan lejupvērsto (*top-down*), gan augšupvērsto (*bottom–up*) pieeju politikas plānošanas vadībai: no vienas puses, integrēti hierarhiski augstākstāvošos *–* nacionāla līmeņa *–* dokumentos noteiktie politikas, mērķi un uzdevumi, no otras, *–* ņemtas vērā prioritātes, kas formulētas kultūras nozaru un starpnozaru attīstības stratēģijās, kuras sadarbībā ar Kultūras ministrijas nozaru padomēm izstrādātas līdztekus dokumenta „Radošā Latvija” veidošanas procesam. Nozaru stratēģijas kalpos kā resurss pamatnostādņu īstenošanas detalizētai plānošanai visā to darbības periodā. Inovatīvs faktors pamatnostādņu sagatavošanā ir kultūras nevalstiskā sektora *–* Kultūras alianses[[1]](#footnote-1) *–* aktīva līdzdalība dokumenta izstrādes procesā.

**Pamatnostādņu virsmērķis** ir veidotLatviju par zemi ar bagātu un koptu kultūras mantojumu, vitālu un daudzveidīgu kultūras dzīvi, radošiem cilvēkiem, konkurētspējīgām radošajām industrijām un augšupejošu dzīves kvalitāti ikvienam**.**

Pamatnostādnēs ir definētas četras prioritātes (stratēģiskie mērķi) politikas mērķa sasniegšanai:

1. Kultūras kapitāla saglabāšana un attīstība, sabiedrībai līdzdarbojoties kultūras procesos.
2. Radošums mūžizglītībā un uz darba tirgu orientēta kultūrizglītība.
3. Konkurētspējīgas kultūras un radošās industrijas.
4. Radošas teritorijas un kultūras pakalpojumu pieejamība.

Katras prioritātes (stratēģiskā mērķa) sasniegšanai ir definēti rīcības virzieni un politikas indikatori.

1. **Kultūras kapitāla saglabāšana un attīstība, sabiedrībai līdzdarbojoties kultūras procesos**
	1. Labvēlīgas vides veidošana jaunu kultūras vērtību radīšanai, mantoto kultūras vērtību saglabāšanai un pieejamībai.
	2. Kultūras institūciju un mediju iesaiste auditorijas paplašināšanā, veicinot sabiedrības ieinteresētību kultūras procesos.
	3. Latvijas kultūras ciešāka iesaiste starptautiskajos kultūras procesos un sadarbības tīklos, veicinot kultūras diplomātijas attīstību.
	4. Cilvēkresursu attīstība un efektīva kultūrpārvaldība.

**Politikas indikatori (rezultatīvie rādītāji)**

|  |  |  |  |  |  |
| --- | --- | --- | --- | --- | --- |
| **Politikas rezultāts** | **Rezultatīvais rādītājs** | **Bāzes vērtība****(2008)** | **2014** | **2017** | **2020** |
| Nodrošināta labvēlīgas vides veidošana kultūras mantojuma saglabāšanai un attīstībai, kā arī jaunu vērtību radīšanai | Nodrošināta dziesmu un deju svētku procesa nepārtrauktība (ar valsts atbalstu organizēto tautas mākslas un tradicionālās kultūras pasākumu skaits) | 45 | 126 | 130 | 126 |
| Nodrošināta kultūras mantojuma saglabāšana (restaurēto kultūras mantojuma vienību skaits Latvijas Nacionālajā arhīvā un Latvijas Nacionālajā bibliotēkā) | 127973 | 35477 | 35500 | 36000 |
| Nodrošināts valsts atbalsts radošajam procesam un sabiedrības radošajām iniciatīvām kultūras jomā (izvērtēto iesniegto projektu skaits) | 3546 | 3850 | 3850 | 4000 |
| Radīto jaundarbu (izrādes, koncerti, filmas) skaits | 294 | 310 | 300 | 330 |
| Nodrošināta kultūras institūciju un mediju iesaiste auditorijas paplašināšanā, veicinot sabiedrības ieinteresētību un līdzdalību kultūras procesos | Kultūras pasākumu apmeklējumu skaits gadā uz 100 iedzīvotājiem  | 227 | 280 | 270 | 280 |
| Mājsaimniecību patēriņš kultūrai un atpūtai no mājsaimniecību kopējā patēriņa izdevumiem, %  | 7,1 | 7,1 | 7,5 | 8,1 |
| Nodrošināta Latvijas kultūras līdzdalību starptautiskajos kultūras procesos un sadarbības tīklos, un sekmēt kultūras diplomātijas attīstību | Nodrošināta Latvijas pārstāvniecība starptautiskos pasākumos (starptautiskie pasākumi, gadatirgi un meses) | 13 | 15 | 16 | 17 |
| Iemaksas starptautiskajās organizācijās | 17 | 18 | 20 | 20 |
| Sekmēta cilvēkresursu attīstība un efektīva kultūrpārvaldība | NVO līdzdalība politikas veidošanā (līdzdalība % no ministrijas organizēto konsultatīvo sanāksmju un darba grupu skaita) |  | 71 | 71 | 71 |
| Noslēgto sadarbības un līdzdalības līgumu skaits | 6 | 8 | 8 | 8 |
| Nodrošināta kultūras mantojuma institūciju sniegto pakalpojumu kvalitāte (muzeju un bibliotēku akreditācija) | 114 | 120 | 120 | 125 |

**2. Radošums mūžizglītībā un uz darba tirgu orientēta kultūrizglītība**

2.1. Personību attīstoša mūžizglītība, īpaši radošuma attīstīšana bērnu un jauniešu    vispārējā formālajā un neformālajā izglītībā.

2.2. Kvalitāte un izcilība vidējā profesionālajā kultūrizglītībā.

2.3. Konkurētspējīga augstākā izglītība un pētniecība.

2.4. Darba tirgum pielāgota profesionālā tālākizglītība.

**Politikas indikatori (rezultatīvie rādītāji)**

|  |  |  |  |  |  |
| --- | --- | --- | --- | --- | --- |
| **Politikas rezultāts** | **Rezultatīvais rādītājs** | **Bāzes vērtība****(2008)** | **2014** | **2017** | **2020** |
| Nodrošināta kvalitāte un izcilība profesionālajā kultūrizglītībā | Audzēkņu skaits kultūrizglītības iestādēs (ievirzes un vidējā profesionālā izglītība) uz 1000 iedzīvotājiem | 11,8 | 12,7 | 14 | 15 |
| No valsts budžeta dotācijas apmaksāto pedagoģisko likmju un amatu skaits pašvaldību izglītības iestādēs  | 1608 | 2100 | 2100 | 2100 |
| Nodrošināta konkurētspējīga augstākā izglītība un pētniecība | Grādu vai kvalifikāciju ieguvušo studentu skaits kultūras, mākslas un mūzikas augstskolās un koledžā | 536 | 538 | 538 | 538 |
| Zinātnisko darbu skaits (t.sk. grāmatas, raksti un publikācijas SCI, periodiskais izdevums) | 110 | 120 | 125 | 130 |
| Audzēkņu skaits kultūrizglītības augstskolās un koledžās uz 1000 iedzīvotājiem | 1,2 | 1,3 | 1,4 | 1,5 |
| Personību attīstoša mūžizglītība, īpaši radošuma attīstīšana bērnu un jauniešu vispārējā formālajā izglītībā un neformālajā izglītībā. | Audzēkņu ar speciālajām vajadzībām skaits kopējā izglītojamo skaitā kultūrizglītības iestādēs (ievirzes un vidējā profesionālā izglītībā) | 80 | 80 | 80 | 80 |
| Īstenoto „Kultūras skolas somas” projektu skaits | - | - | 15 | 40 |
| Darba tirgum pielāgota profesionālā tālākizglītība. | Īstenoto radošo (uzņēmēji/skolas) partnerību skaits  | 0 | 14 | 20 | 50 |
| Izglītoto kultūras darbinieku un kultūrizglītības pedagogu skaits | 400 | 1300 | 1300 | 1300 |

**3. Konkurētspējīgas kultūras un radošās industrijas**

3.1. Uzņēmējdarbības izaugsme radošo industriju sektorā.

3.2. Radošo industriju sektora konkurētspēja un eksports.

3.3. Inovācijām labvēlīgas infrastruktūras un vides attīstība.

3.4. Sabiedrības informēšana, radošo industriju pētniecība un monitorings.

**Politikas indikatori (rezultatīvie rādītāji)**

|  |  |  |  |  |  |
| --- | --- | --- | --- | --- | --- |
| **Politikas rezultāts** | **Rezultatīvais rādītājs** | **Bāzes vērtība****(2008)** | **2014** | **2017** | **2020** |
| Sekmēta uzņēmējdarbības izaugsme radošo industriju sektorā | Darba vietu skaits radošo industriju sektorā pieaugums, % |  | 20% | 35% | 50% |
| Uzņēmumu skaits radošajās industrijās  | 7484 | 8100 | 8700 | 9300 |
| Sekmēta Radošo industriju sektora konkurētspēja un eksports | Radošo industriju eksporta īpatsvars no kopējā eksporta, %  | 1,09 | 1,2 | 1,4 | 1,6 |
| Radošo industriju uzņēmumu īpatsvars no visiem uzņēmumiem, %  | 6 | 6,5 | 7 | 7,5 |
| Attīstīta inovācijām labvēlīga vide un infrastruktūra | Radošā industriju centra izveide | 0 | 0 | 0 | 1 |
| Īstenotie starpdisciplināro partnerību projekti | 0 | 10 | 35 | 60 |

**4. Radošas teritorijas un kultūras pakalpojumu pieejamība**

4.1. Kvalitatīvu un daudzveidīgu kultūras pakalpojumu attīstības un pieejamības nodrošināšana.

4.2. Radošu un ekonomiski aktīvu cilvēkresursu piesaistes sekmēšana un radošas vides veidošana ārpus Rīgas.

4.3.Attīstīt Rīgu par Ziemeļeiropas kultūras metropoli un veicināt tās pozitīvu ietekmi uz Latvijas līdzsvarotu izaugsmi.

**Politikas indikatori (rezultatīvie rādītāji)**

|  |  |  |  |  |  |
| --- | --- | --- | --- | --- | --- |
| **Politikas rezultāts** | **Rezultatīvais rādītājs** | **Bāzes vērtība****(2008)** | **2014** | **2017** | **2020** |
| Nodrošināta kvalitatīvu un daudzveidīgu kultūras pakalpojumu attīstības un pieejamība  | Profesionālās mākslas pasākumu skaita pieaugums reģionos % | 100 | 125 | 130 | 135 |
| Kultūras pieminekļu atjaunošanas aktivitāšu dinamika: pieminekļi, kuru stāvoklis novērtēts kā labs un apmierinošs, % | 88(2012) | 88 | 89 | 90 |
| Digitāli pieejamo krājuma vienību īpatsvara pieaugums (muzeji, arhīvi, bibliotēkas), % | 100 | 102 | 105 | 110 |
| Sekmēta radošu un ekonomiski aktīvu cilvēkresursu piesaiste un radošas vides veidošana ārpus Rīgas | Sekmēta nemateriālā mantojuma popularizēšana reģionos (pasākumu norišu vietu skaits „Satiec savu meistaru”) |  | 100 | 100 | 100 |
| Nodrošināts valsts atbalsts radošajam procesam un sabiedrības radošajām iniciatīvām kultūras jomā (VKKF reģionālo kultūras programmu skaits) | 4 | 4 | 4 | 4 |
| Amatiermākslas kolektīvu dalībnieku skaits uz 100 iedzīvotājiem[[2]](#footnote-2) | 3,3 | 3,3 | 3,6 | 3,6 |
| Ārvalstu vairākdienu ceļotāju skaits, tūkst.[[3]](#footnote-3) | 1 435 (2012) |  | 1 650 | 1 722 |
| Sekmēta Rīgas kā Ziemeļeiropas kultūras metropoles attīstība un tās pozitīvā ietekme uz Latvijas līdzsvarotu izaugsmi | Profesionālās mākslas pasākumu skaita pieaugums Rīgā % | 100 | 117 | 117 | 120 |
| Renovēto kultūras infrastruktūru skaits | - | - | - | 2 |

Pamatnostādņu īstenošanai plānotie finanšu avoti ir valsts un pašvaldību budžets, starptautiskais finansējums, tostarp ES struktūrfondi, Eiropas Ekonomiskās zonas finanšu instruments, kā arī privātais kapitāls, kas piesaistāms, veiksmīgi attīstot publiskās un privātās partnerattiecības, kā arī citus risinājumus privātā kapitāla piesaistei. Pamatnostādnēs noteikto atbalsta virzienu finansēšanai var tikt piesaistīts arī citu avotu finansējums, tostarp citas ārvalstu finanšu palīdzības finansējums.

Saskaņā ar Nacionālo attīstības plānu laika periodam no 2014.–2020. gadam kultūrpolitikas īstenošanai ir iezīmēti *euro* 304 550000. Saskaņā ar likumu „Par valsts budžetu 2014.gadam” 2014.gada budžeta izdevumi pamatnostādņu īstenošanai ir *euro* 127 666 103. Likumā „Par vidēja termiņa budžeta ietvaru 2014., 2015. un 2016. gadam” atbalstītas JPI 2015.gadam – *euro* 20 504 622 apmērā un JPI 2016.gadam –*euro* 23 256 750 apmērā. Nepieciešamais papildu finansējums pamatnostādņu īstenošanai plānots: 2015. gadā – *euro* 47 539 087, 2016. gadā – *euro* 57 677 254, 2017. gadā – *euro* 76 958 072, 2018. gadā – *euro* 85 138 709, 2019. gadā – *euro* 53 177 531, 2020. gadā – *euro* 53 057 531. Aprēķini ir provizoriski un tie var mainīties. Citu ministriju atbildībā esošo kultūras institūciju attīstību un finansējuma pieaugumu katra ministrija plāno sava budžeta ietvaros, iespēju robežās ņemot vērā pamatnostādņu uzstādījumus. Detalizētus aprēķinus citu ministriju atbildībā esošo kultūras institūciju attīstībai veic katra ministrija.

|  |  |
| --- | --- |
|  | Turpmākie trīs gadi (*euro*) |
| 2014 | 2015 | 2016 |
| Kopējās izmaiņas budžeta ieņēmumos t.sk.: |  |  |  |
| Izmaiņas valsts budžeta ieņēmumos |  |  |  |
| Izmaiņas pašvaldību budžeta ieņēmumos |  |  |  |
| Kopējās izmaiņas budžeta izdevumos t.sk.: |  | 50158134 | 60296301 |
| Izmaiņas valsts budžeta izdevumos ieņēmumos |  | 47539087 | 57677254 |
| Izmaiņas pašvaldību budžeta izdevumos |  | 2619047 | 2619047 |
| Kopējā finansiālā ietekme: |  | - 50158134 | -60296301 |
| finansiālā ietekme uz valsts budžetu |  | - 47539087 | - 57677254 |
| finansiālā ietekme uz pašvaldību budžetu |  | - 2619047 | - 2619047 |

Kultūras ministre D.Melbārde

Vīza: Valsts sekretāra p.i. U.Lielpēters

17.06.2014 14:11

1557

D.Ziemele, 67330250

Dace.Ziemele@km.gov.lv

1. Kultūras aliansē ir apvienojušās trīs lielākās Latvijas kultūras organizāciju apvienības:Latvijas Radošo savienību padome, biedrība „Laiks kultūrai” un Laikmetīgās kultūras nevalstisko organizāciju asociācija. [↑](#footnote-ref-1)
2. Dati pārrēķināti saskaņā ar 2011.gada tautas skaitīšanas rezultātiem. [↑](#footnote-ref-2)
3. Rādītājs no Latvijas tūrisma attīstības pamatnostādnēm 2014.–2020.gadam. [↑](#footnote-ref-3)